«Prestens hemmelighet»

Filmvisning og samtaleopplegg for menighetsråd, stab og menighetskvelder

# Rammer

Det bør settes av omkring 1,5 time til å vise filmen og samtale om den. Selve filmen varer i 40 (?) minutter.

## Mål

Åpen samtale om viktige tema som det kan være vanskelig å finne ord for.

## Målgruppe

Menigheter i den norske kirke. Denne filmen og samtaleopplegget passer godt til bruk f.eks. på en samling med menighetsrådet eller på en åpen menighetskveld. Det kan også benyttes i staber.

## Metode

Filmvisning og samtale i grupper eller rundt bord.

# Forberedelser

1. Finn frem og last ned filmen fra Den norske kirkes hjemmesider. Dersom filmen skal streames, er det viktig med stabilt internett i lokalet filmen skal vises.
2. Sjekk at lerret, prosjektor og lyd fungerer, slik at lyd og bilde er som ønsket.
3. Dersom det er mange, sett opp bord og stoler slik at de som kommer kan sitte rundt bord, ikke som til kinovising. Dette vil lette samtalen etterpå. Det er ofte lettere for de som kommer å snu stolene under visningen av filmen, enn å bære dem bort til bord senere.
4. Vurder om dere ønsker servering av noe slag. Gjør det som passer best i den lokale sammenhengen og med de tradisjonene menigheten har.

# Gjennomføring

## Velkommen

Den som leder kvelden ønsker velkommen og har en helt kort, innledende bakgrunnsinformasjon. Ved nettopp å holde denne delen kort, kan filmen tale mer for seg selv og bidra til en åpnere samtale senere på kvelden. Vi foreslår at informasjonen før filmen begrenser seg til:

* Denne filmen «Prestens hemmelighet» er laget av […] i 20[xx] og fikk støtte til produksjonen blant annet av Den norske kirke
* Målet med å vise denne filmen i dag/kveld er å samtale om tema som vi mener det er viktig å snakke sammen om i menigheten vår.
* Det at målet i kveld er samtale, betyr at vi ikke samlet til debatt eller diskusjon om samlivsetikk. Vi får høre om Gunstein sitt liv og vi er invitert til å dele med hverandre hvordan vi opplever å se denne filmen.

## Filmvisning

Vise filmen

## Samtale

Det er lurt å starte samtalen ganske rett etter at filmen er ferdig. Noen har behov for å bevege seg litt og det er fint å legge til rette for det, men det kan likevel være lurt å starte samtalen ganske raskt. Når samtalen kommer i gang tett på filmvisningen kan det være lettere for deltakerne i samtalen å huske hva de tenkte og følte underveis.

### Spørsmål til samtale

1. Hva ble du opptatt av i filmen?

Alle oppfordres til å snakke fra «jeg»-perspektiv og ikke validere andres opplevelser for «riktig» eller «feil». Her er poenget å dele det deltakerne satt igjen med og det som rørte ved noe i hver enkelt.

I en stab eller på en kveld med få deltakere: Vurder om det er trygt nok til at noen vil dele det de har snakket om i grupper med alle.

I noen sammenhenger er dette første spørsmålet og samtalen omkring det nok til en lengre samtale. Hvis det er behov for flere spørsmål til samtale, anbefaler vi at gruppene (fortsatt med utgangspunkt i «jeg»-perspektivet) snakker om:

1. I filmen forteller Gunstein om at han i ungdomsskolealder kjente følelser han ikke turte sette ord på. Hvordan vil du møte Gunstein i ungdomsskolealder?

I samtale med menighetsråd eller stab, kan det også legges til: Hvordan møter du ungdomsskole-Gunstein i vår menighet/kirke/barne- og ungdomsarbeid?

1. Gunstein forteller at han som voksen valgte å ikke dele hemmeligheten sin med vennene sine. Hvis du var en venn av Gunstein, og han valgte å fortelle deg hemmeligheten; hva ville du sagt?
2. Med utgangspunkt i filmen og samtalen vi har hatt: Hvordan ønsker du at det skal være for homofile (LHBT+/skeive/??) i vår menighet?

## Avslutning

Som avslutning kan det være fint å si takk til de som kom og våget å lytte til andre og dele tankene sine, eller tenne lys hvis det er naturlig.

Målet med denne samlingen er samtalene mellom dem som er til stede. Det er derfor et poeng å unngå forsøk på samlende oppsummeringer eller harmoniserende historier til slutt. Det viktige skjer i samtalene.

Lykke til!